**ΕΙΔΙΚΟΙ ΟΡΟΙ ΠΡΟΜΗΘΕΙΑΣ**

**Για την με απευθείας ανάθεση προμήθειας ηλεκτρικής ενέργειας σε μισθωμένο χώρο για δημιουργικές δραστηριότητες των Δομών Φιλοξενίας Ασυνόδευτων Ανηλίκων της ΑΡΣΙΣ στη Θεσσαλονίκη, προϋπολογιζόμενης δαπάνης 2.830,19 ευρώ χωρίς ΦΠΑ και 3.000,00 ευρώ συμπεριλαμβανόμενου του ΦΠΑ.**

**CPV:** [**09310000-5**](https://www.contracts.gr/cpv/d2a98398-90ba-4db0-8d8c-3c16116a070c) **Ηλεκτρισμός**

1. Δικαίωμα συμμετοχής στα πλαίσια της παρούσας πρόσκλησης έχει κάθε ενδιαφερόμενος οικονομικός φορέας, που είναι επίσημα αδειοδοτημένος ως φορέας προμήθειας ηλεκτρικής ενέργειας από την Ρυθμιστική Αρχής Ενέργειας ή ο εξουσιοδοτημένος αντιπρόσωπός του .
2. Η ανάθεση θα γίνει στον **οικονομικό φορέα με την πλέον συμφέρουσα από οικονομική άποψη προσφορά βάσει της συνολικής προσφερόμενης τιμής όπως αναφέρεται στην οικονομική προσφορά.** Ρυθμιζόμενες χρεώσεις, δημοτικά τέλη, κλ.π. υπέρ τρίτων εισφορές, δεν λογίζονται στην προσφερόμενη τιμή.
3. Σε περίπτωση περισσότερων ισοδύναμων προσφορών η επιλογή του Αναδόχου θα γίνει με κλήρωση κατά τα οριζόμενα στο ν. 4412/2016.
4. **Η προσφορά ισχύει και δεσμεύει τον ανάδοχο έως τις 28-02-2023.**
5. Η προμήθεια ηλεκτρικής ενέργειας αφορά σε **μισθωμένο χώρο, που βρίσκεται στη Θεσσαλονίκη, στην οδό Φλέμινγκ αριθ. 18 – ΤΚ 54642 και χρησιμοποιείται για τις ανάγκες πραγματοποίησης δημιουργικών δραστηριοτήτων (εργαστήριο ξυλουργικής) των φιλοξενούμενων στις Δομές της ΑΡΣΙΣ στη Θεσσαλονίκη (ΔΟΜΗ ΩΡΑΙΟΚΑΣΤΡΟΥ – ΔΟΜΗ ΤΑΓΑΡΑΔΩΝ – ΔΟΜΗ ΠΥΛΑΙΑΣ).**
6. Η προμήθεια της ηλεκτρικής ενέργειας αφορά σε κατηγορία τιμολογίου Γ21 (χαμηλής τάσης – Επαγγελματικό) για την παροχή με αριθμό 221686766 – 012.
7. Μετά την κατακύρωση της προμήθειας θα υπογραφεί η σχετική σύμβαση προμήθειας ηλεκτρικής ενέργειας και **ο ανάδοχος θα πρέπει να είναι σε θέση να ξεκινήσει τις απαιτούμενες ενέργειες για την ενεργοποίηση της παροχής εντός 5 εργάσιμων** **ημερών.** Σε αντίθετη περίπτωση, η ΑΡΣΙΣ διατηρεί το δικαίωμα να κηρύξει έκπτωτο τον ανάδοχο και να απευθυνθεί στον επόμενο προσφέροντα .
8. Η ισχύς της συμβάσεως προμήθειας ηλεκτρικής ενέργειας αρχίζει από την υπογραφή της και λήγει είτε μετά την πάροδο 24 μηνών είτε με την κατανάλωση όλης της αξίας της εφόσον αυτή συμβεί πριν την πάροδο των 24 μηνών. Ως ημερομηνία Ενάρξεως της Προμήθειας και τιμολόγησης της παροχής ηλεκτρικής ενέργειας, ορίζεται η πρώτη ημέρα προμήθειας ηλεκτρικής ενέργειας στους προαναφερόμενους χώρους,από τον Ανάδοχο/Προμηθευτή.
9. Η σύμβαση προμήθειας μπορεί να τροποποιηθεί κατόπιν αιτήματος της ΑΡΣΙΣ και με τη σύμφωνη γνώμη του αναδόχου, κατά τα προβλεπόμενα στο ν. 4412/2016 περί προμηθειών του Δημοσίου.
10. Η εκχώρηση των υποχρεώσεων και των δικαιωμάτων του σε τρίτους ΑΠΑΓΟΡΕΥΕΤΑΙ.
11. Η ΑΡΣΙΣ θα καταβάλλει την αξία της προμήθειας με την έκδοση του σχετικού **παραστατικού (λογαριασμός) σε μηνιαία βάση και την προσκόμιση από τον ανάδοχο των παρακάτω δικαιολογητικών πληρωμής**:

* Βεβαίωση ασφαλιστικής ενημερότητας για είσπραξη, σε ισχύ (για ασφαλιστικές εισφορές του προσωπικού), όπου απαιτείται από τις κείμενες διατάξεις.
* Βεβαίωση ασφαλιστικής ενημερότητας μη μισθωτών ΕΦΚΑ για είσπραξη, σε ισχύ (αφορά μόνο τις ατομικές επιχειρήσεις), όπου απαιτείται από τις κείμενες διατάξεις
* Φορολογική ενημερότητα για είσπραξη σε ισχύ, όπου απαιτείται από τις κείμενες διατάξεις ή Βεβαίωση φορολογικής οφειλής (σε περίπτωση μη απόδοσης των ληξιπρόθεσμων φορολογικών οφειλών), όπου απαιτείται από τις κείμενες διατάξεις.

1. Οι παραπάνω όροι θεωρούνται δεσμευτικοί, με ποινή απόρριψης της προσφοράς σε περίπτωση μη συμμόρφωσης σε κάποιον από αυτούς.